Șah online cu protagonista din "The Queen’s Gambit". Cu cine joci dacă o învingi pe Beth Harmon.
Se poate juca șah online cu robotul lui Beth Harmon din "The Queen’s Gambit". Sunt 7 niveluri de dificultate și o versiune diferită a lui Beth, pentru fiecare. Se poate juca șah chiar și împotriva jucătoarei Alexandra Botez.
Nu doar că s-au triplat vânzările de jocuri cu regi și nebuni – dar acum se poate juca șah cu un robot care o personifică pe Beth Harmon, personajul principal din serialul Netflix "The Queen’s Gambit".Beth Harmon este orfana genială, care încearcă să devină cel mai bun jucător de șah din lume.Jocul are șapte trepte de dificultate. În cea mai ușoară, trebuie înfruntată o copilă de opt ani, iar în cea mai grea, o tânără experimentată de 22 de ani.Cine reușește să o învingă, poate să treacă la un personaj în carne și oase: Alexandra Botez, o jucătoare de șah american-canadiană, care provine dintr-o familie de români.Alexandra deține titlul de Maestru în cadrul Federației Internaționale de Șah.